എന്താണ് ഈ ഹിന്ദുമുസ്ലിം: മഥുരവൃന്ദാവനിലെ മാംസ നിരോധനത്തിനെതിരെ വ്യാപാരികള് ലഖ്നൗ: തീര്ത്ഥാടന കേന്ദ്രങ്ങളായ മഥുരയിലും വൃന്ദാവനിലും10 കിലോമീറ്റര് ചുറ്റളവില് മദ്യവും മാംസ വില്പ്പന നിരോധിച്ചുകൊണ്ടുള്ള ഉത്തര്പ്രദേശ് സര്ക്കാറിന്റെ ഉത്തരവ് കഴിഞ്ഞ ദിവസമാണ് നടപ്പില് വന്നത്. മഥുര വൃന്ദാവന് മുനിസിപ്പല് കോര്പറേഷന്റെ കീഴില് വരുന്ന 22 വാര്ഡുകളിലാണ് മദ്യമാംസ വില്പനയ്ക്ക് നിരോധനം ഏര്പ്പെടുത്തിയിരിക്കുന്നത്. മഥുരയുടേയും വൃന്ദാവന്റേയും ചുറ്റുമുള്ള പ്രദേശം ശ്രീകൃഷ്ണന്റെ ജന്മസ്ഥലമാണെന്നും ഇത് തീര്ത്ഥാടന കേന്ദ്രമാണെന്നും സര്ക്കാര് ഉത്തരവിലൂടെ വ്യക്തമാക്കുന്നു. പവിത്രതീര്ത്ഥാടന സ്ഥലമായിട്ടാവും ഇനിമുതല് പ്രദേശം അറിയപ്പെടുക. സര്ക്കാര് വിജ്ഞാപനം വന്നതിന് പിന്നാലെ 10 കിലോമീറ്റര് പരിധി അളന്ന് നിശ്ചയിക്കാനുള്ള നടപടികളും ഉദ്യോഗസ്ഥര് ആരംഭിച്ചിട്ടുണ്ട്. ഏതൊക്കെ മേഖലകള്, വിപണികള്, കടകള് എന്നിവ ഈ പരിധിക്ക് കീഴില് വരും എന്നുള്ളത് ഒരാഴ്ചക്കുള്ളില് വ്യക്തമാവുമെന്നാണ് അഡീഷണല് ഡിസ്ട്രിക്ട് മജിസ്ട്രേറ്റ് ധനകാര്യ, റവന്യൂ യോഗാനന്ദ് പാണ്ഡെ വ്യക്തമാക്കിയത്. മുസ്ലീങ്ങളും ദളിതരും കൂടുതലായി താമസിക്കുന്ന നഗരത്തിനുള്ളില് ഇത്തരമൊരു നിയന്ത്രണം കൊണ്ടുവന്നത് ജനങ്ങള്ക്കിടയില് വലിയ ആശയക്കുഴപ്പവും അനിശ്ചിതത്വവുമാണ് സൃഷ്ടിക്കുന്നത്. 4 ലക്ഷത്തിലധികം ആളുകള് ഈ മേഖലയില് താമസിക്കുന്നുവെന്നാണ് കണക്കാക്കുന്നത്. തങ്ങള് സര്ക്കാര് പ്രഖ്യാപിച്ച 10 കിലോമീറ്റര് പരിധിക്ക് ഉള്ളില് വരുമോയെന്ന് അറിയാനുള്ള തന്ത്രപ്പാടിലാണ് വലിയൊരു വിഭാഗം ജനങ്ങള്. അസാധ്യമായത് ഒന്നുമില്ല: യുപിയില് അധികാരമല്ല, കോണ്ഗ്രസ് ലക്ഷ്യം 100 സീറ്റെന്ന് മുതിര്ന്ന നേതാവ് ഇപ്പോള് എല്ലാവരും അവരവരുടെ മുനിസിപ്പല് വാര്ഡ് നമ്ബര് ഏതാണ്, അത് നിയന്ത്ര സ്ഥലത്തിനുള്ളില് വരുന്നതാണോയെന്ന് പരിശോധിച്ചുകൊണ്ടിരിക്കുകയാണ്. മുസ്ലീം ഭൂരിപക്ഷമുള്ള ഭരത്പൂര് വാര്ഡിലെ ഒരു കോഴി കടയുടമയായ നൗഷാദ് ആലം പറയുന്നു. ചില നിയന്ത്രണങ്ങള് ഇതിനകം തന്നെ ശക്തമാണെങ്കിലും ഇന്നലെ വൈകുന്നേരം തന്നെ ഒരു വലിയ പോലീസ് സംഘം എത്തി, മാര്ക്കറ്റ് അടച്ചിടാനും സൈന്ബോര്ഡുകള് നീക്കം ചെയ്യാനും ഉത്തരവിട്ടു. ഞങ്ങള്ക്ക് അത് അനുസരിക്കുകയല്ലാതെ മറ്റ് മാര്ഗ്ഗം ഇല്ലെന്നും അദ്ദേഹം പറഞ്ഞു. സര്ക്കാര് ഉത്തരവ് ഭരണഘടനയുടെ ആര്ട്ടിക്കിള് 19, 21 അഭിപ്രായ സ്വാതന്ത്ര്യം, ജീവിതം, വ്യക്തി സ്വാതന്ത്ര്യം എന്നിവ ലംഘിക്കുന്നതാണെന്ന് ഭരത്പൂരില് മജീദ് റെസ്റ്റോറന്റ് നടത്തുന്ന ഷാക്കിര് ഹുസൈനും അഭിപ്രായപ്പെടുന്നു. സര്ക്കാര് വിജ്ഞാപനം ചര്ച്ച ചെയ്യാന് ശനിയാഴ്ച മാംസം വ്യാപാരികള് യോഗം ചേര്ന്നിരുന്നു. ഗോവധ നിരോധനത്തിന്റെ മറവില് 2017 ലും മാംസ നിരോധനം നടപ്പാക്കാന് യുപി സര്ക്കാര് ശ്രമിച്ചിരുന്നു. എന്നാല് മൗലികാവകാശങ്ങള് ലംഘിക്കുന്ന ഒന്നും ചെയ്യാന് ശ്രമിക്കരുതെന്ന് അലഹബാദ് ഹൈക്കോടതി വ്യക്തമാക്കിയതോടെയാണ് ആ നീക്കം ഉപേക്ഷിച്ചതെന്നും അദ്ദേഹം പറഞ്ഞു. പിങ്കിലും നീലയിലും തിളങ്ങി പ്രിയപ്പെട്ട ഗായിക രഞ്ജിനി ജോസ് വൈറലായി പുതിയ ഫോട്ടോ ഷൂട്ട് മഥുരയിലെ ലൈസന്സുള്ള 38 ഇറച്ചിക്കടകളില് 15 എണ്ണവും ഭരത്പൂര് പ്രദേശത്താണ് സ്ഥിതി ചെയ്യുന്നത്. എല്ലാം തന്നെ നടത്തുന്നത് മുസ്ലിങ്ങളും ദളിതരുമാണ്. എന്താണ് ഈ ഹിന്ദുമുസ്ലിം എന്നാണ് ദളിത് ഭൂരിപക്ഷ പ്രദേശമായ കാഥിക് മൊഹല്ലയിലെ രാജ് കുമാര് ചോദിക്കുന്നത്. എന്റെ ബിസിനസ്സ് പങ്കാളി ഷാരൂഖിനൊപ്പം ഞാന് ഈ ഷോപ്പ് ആരംഭിച്ചു. എന്റെ കടയില് ഹിന്ദു വിഭാഗത്തില് നിന്നും ധാരാളം തൊഴിലാളികളുണ്ട്. നിരോധനം വളരെ കുറച്ച് ആളുകളെ മാത്രമേ ബാധിക്കുകയുള്ളൂ എന്ന് അവര് പറയുന്നു. അത് ശരിയല്ലെന്നും അദ്ദേഹം പറഞ്ഞു. സൂപ്പര് ഹോട്ട് ലുക്കില് മൃദുല മുരളി ട്രെന്ഡിംഗായി ചിത്രങ്ങള് അതേസമയം, ഗാട്ടി ബഹല്രാജ, ഗോവിന്ദ് നഗര്, മണ്ഡി രാംദാസ്, ചൗബിയപട, ത്വാരികപുരി, നവനീത് നഗര്, ബന്കണ്ടി, ഭാരത്പുര് ഗേറ്റ്, അര്ജുനപുര, ഹനുമാന് തില, ജഗന്നാഥ് പുരി, ഗൗഗട്ട്, മനോഹര്പുര, ബൈരാജ് പുര, രാധാനഗര്, മഹാവിദ്യ കോളനി, കൃഷ്ണനഗര് ഫസ്റ്റ്, സെക്കന്റ്, കോയല ഗലി, ഡംപിയാര് നഗര്, ജയ്സിങ്പുര എന്നിവയാണ് തീര്ഥാടന കേന്ദ്ര പരിധിയില് വരുന്ന വാര്ഡുകള്. What is Covids C.1.2 ? Why Covids C.1.2 variant is worrying for India ? Oneindia Malayalam source: oneindia.com